Tengku Hassanal Ibrahim Alam Shah

Kebawah Duli Yang Maha Mulia Pemangku Raja Pahang Tengku Mahkota Tengku Hassanal Ibrahim Alam Shah ibni Al-Sultan Abdullah Ri’ayatuddin Al-Mustafa Billah Shah (diputerakan pada  di Hospital Tengku Ampuan Afzan, Kuantan, Pahang) merupakan Tengku Mahkota dan Pemangku Raja Pahang. Baginda adalah anakanda kedua kepada pasangan diraja Kebawah Duli Yang Maha Mulia Sultan Pahang Al-Sultan Abdullah Ri’ayatuddin Al-Mustafa Billah Shah ibni Almarhum Sultan Haji Ahmad Shah Al-Musta’in Billah dan Kebawah Duli Yang Maha Mulia Tengku Ampuan Pahang, Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj.

Pendidikan
Tengku Hassanal Shah memulakan pendidikannya di Sekolah Rendah St Thomas dari 2002 hingga 2004 dan seterusnya di Sekolah Rendah Sherburne, United Kingdom pada 2005 hingga 2007 sebelum melanjutkan pengajian ke Sekolah Menengah St Thomas pada 2007 hingga 2012 dan University of Nottingham selepas itu. 

Pada Mei 2018, Tengku Hassanal telah menamatkan pengajiannya di Geneva School of Diplomacy and International Relations di Switzerland dengan memperoleh Ijazah Sarjana Muda dalam bidang Hubungan Antarabangsa. Baginda juga berjaya menamatkan tempoh latihan ketenteraan di Akademi Tentera Diraja Sandhurst di United Kingdom selama setahun.

Pada 13 September 2022, baginda kemudiannya melanjutkan pengajian pasca siswazahnya di  Lee Kuan Yew School of Public Policy, National University of Singapore.

Keputeraan
Tengku Hassanal Shah diputerakan dalam sebuah kerabat bangsawan yang merupakan kerabat diraja Pahang (ayahanda) dan Johor (bonda). Baginda merupakan cucunda kepada Sultan Pahang Moden ke-5, Almarhum Sultan Ahmad Shah dan Almarhumah Tengku Ampuan Afzan. Dari sebelah bondanya pula baginda merupakan cucunda kepada Sultan Johor Moden ke-4, Almarhum Sultan Iskandar dan Almarhumah Enche' Besar Hajah Khalsom. 

Tengku Hassanal juga merupakan anakanda saudara kepada Sultan Johor terkini, Sultan Ibrahim Sultan Iskandar.

Kehidupan diraja
Tengku Hassanal mempunyai dua orang adinda lelaki dan dua orang adinda perempuan. Adinda lelaki ialah YAM Tengku Arif Bendahara Tengku Muhammad Iskandar Ri’ayatuddin Shah dan YAM Tengku Panglima Perang Tengku Ahmad Ismail Mu’adzam Shah. Adinda perempuan pula ialah YAM Tengku Puteri Raja Tengku Puteri Afzan Aminah Hafizatullah dan YAM Tengku Puteri Raja Tengku Puteri Jihan Azizah Athiyatullah. 

Tengku Hassanal juga merupakan sepupu kepada DYAM Tunku Mahkota Johor, Tunku Ismail ibni Sultan Ibrahim.

Pewarisan takhta 

Tengku Hassanal telah diisytiharkan sebagai Tengku Panglima Besar Pahang pada 18 Jun 2018.

Berikutan ayahanda baginda menaiki takhta sebagai Sultan Pahang yang ke-6, Tengku Hassanal dilantik menjadi Tengku Mahkota Pahang pada 22 Januari 2019 dan dimasyhurkan pada 29 Januari 2019.

Terasul, gelaran, kurniaan dan lambang

Terasul dan gelaran
 17 September 1995 – 18 Jun 2018: Yang Mulia Tengku Hassanal Ibrahim Alam Shah ibni Tengku Mahkota Tengku Abdullah Al-Haj
 18 Jun 2018 – 15 Januari 2019: Yang Amat Mulia Tengku Hassanal Ibrahim Alam Shah ibni Tengku Mahkota Tengku Abdullah Al-Haj, Tengku Panglima Besar Pahang
 15 Januari 2019 – 22 Januari 2019: Yang Amat Mulia Tengku Hassanal Ibrahim Alam Shah ibni Al-Sultan Abdullah Ri’ayatuddin Al-Mustafa Billah Shah, Tengku Panglima Besar Pahang
 22 Januari 2019 – 31 Januari 2019: Kebawah Duli Yang Teramat Mulia Tengku Hassanal Ibrahim Alam Shah ibni Al-Sultan Abdullah Ri’ayatuddin Al-Mustafa Billah Shah, Tengku Mahkota Pahang
 31 Januari 2019 – kini: Kebawah Duli Yang Maha Mulia Tengku Mahkota Tengku Hassanal Ibrahim Alam Shah ibni Al-Sultan Abdullah Ri’ayatuddin Al-Mustafa Billah Shah, Pemangku Raja Pahang

Kurniaan Pahang 
  :
  Darjah Kerabat Sri Indera Mahkota Pahang Yang Amat Dihormati - Kelas I (DKI, 29.1.2019)
  Darjah Sri Sultan Ahmad Shah Pahang, membawa gelaran Dato' Sri (SSAP, 24.10.2016)
  Darjah Sri Indera Mahkota Pahang, membawa gelaran Dato' Indera (SIMP)

Keturunan

Rujukan

Pautan luar 

 

Kelahiran 1995
Penerima Darjah Kerabat Sri Indera Mahkota Pahang I
Tengku Mahkota Pahang
Orang Malaysia berketurunan Inggeris
Orang Malaysia berketurunan Cina
Orang Malaysia berketurunan Denmark
Orang Malaysia berketurunan Melayu
Orang Malaysia berketurunan Bali
Muslim Malaysia